SEAFCO วิ่งแรง 3% โบรกฯ แนะซื้อเป้า 11.30 บ. คาดกำไรไตรมาส 4 โตสนั่น
SEAFCO วิ่งแรง 3% โบรกฯ แนะซื้อเป้า 11.30 บ. คาดกำไรไตรมาส 4 โตสนั่น ล่าสุด ณ เวลา 12.01 น. อยู่ที่ระดับ 8.05 บาท บวก 0.25 บาท หรือ 3.21% สูงสุดที่ 8.10 บาท ต่ำสุดที่ 7.80 บาท ด้วยมูลค่าซื้อขาย 42.21 ล้านบาท
21 ก.พ. 2562

ผู้สื่อข่าวรายงานว่า ราคาหุ้น บริษัท ซีฟโก้ จำกัด (มหาชน) หรือ SEAFCO ล่าสุด ณ เวลา 12.01 น. อยู่ที่ระดับ 8.05 บาท บวก 0.25 บาท หรือ 3.21% สูงสุดที่ 8.10 บาท ต่ำสุดที่ 7.80 บาท ด้วยมูลค่าซื้อขาย 42.21 ล้านบาท

ทั้งนี้ บล.เอเชีย เวลท์ ระบุในบทวิเคราะห์ แนะนำ “ซื้อ” SEAFCO ประเมินราคาเป้าหมายที่ 11.30 บาทต่อหุ้น เบื้องต้นยังไม่เห็นปัจจัยลบที่จะมากระทบพื้นฐานหุ้น ทำให้การปรับตัวลงของราคาหุ้น มองเป็นโอกาสเข้าซื้อหุ้น SEAFCO โดยคาดกำไรสุทธิไตรมาส 4/61 เติบโตดีต่อเนื่องที่ประมาณ 101 ล้านบาท เติบโต 561% เมื่อเทียบจากปีก่อน แต่ลดลง 4% เมื่อเทียบจากไตรมาสก่อน และคาดกำไรสุทธิปี 2562 ที่ 373 ล้านบาท เพิ่มขึ้น 6% เมื่อเทียบจากปีก่อน